Komentarai į CŠT įmonėms karantino metu aktualius klausimus.

1. **Klausimas:** Pvz.  vienose įmonėse  gruodžio mėn., kitose sausio mėn.  suplanuotos inventorizacijos. Jeigu didžioji dalis darbuotojų dirba nuotoliniu būdu, tai inventorizacijos metu mažiausiai 3 darbuotojai dirbs artimame kontakte. Galima nukelti į vasarį, gal kovą, bet vėluos finansinė atskaitomybė.

**Komentaras:** Daugeliu atveju įmonių finansiniai metai sutampa su kalendoriniais metais, tad metines finansines ataskaitas Registrų centrui reikia pateikti kasmet ne vėliau kaip iki gegužės 31 d.

Ne nuotoliniu būdu galima dirbti įmonėje, kai atitinkamas funkcijas (darbą) būtina atlikti darbo vietoje, užtikrinant valstybės lygio ekstremaliosios situacijos operacijų vadovo nustatytas asmenų srautų valdymo, saugaus atstumo laikymosi, būtinos visuomenės sveikatos saugos, higienos, asmenų aprūpinimo būtinosiomis asmeninėmis apsaugos priemonėmis sąlygas. Privaloma užtikrinti būtinųjų neatidėliotinų įstatymų nustatytų funkcijų (darbų) atlikimą. Svarbu, kad darbuotojai nesibūriuotų, dėvėtų kaukes ir laikytųsi ne mažesnio kaip 2 metrų atstumo nuo kitų asmenų. Viešose vietose galima būti ne didesnėmis nei 2 asmenų grupėmis.

1. **Klausimas:** Reikia pasitarti kokiu režimu ir kaip dirbti mums daugiabučiuose. Renovacija vyksta, rangovai eis į butus. Mes deklaruojame, kad eisime į butus tik avarijos atveju. Gyventojas remontuoja butą, nori pasikeisti gyvatuką. Mes nudrenuoti galime, suderinti veiksmus telefonu, bet reikės papulti į gyventojo sandėliuką (kai kur), o po to pas 5 arba 9 aukšto gyventojo butą nuorinti vamzdyną.

**Komentaras:** Jei darbas susijęs su darbuotojų išvyka į kitus objektus, būtina užtikrinti, kad objekte dalyvaujantys darbuotojai dėvėtų nosį ir burną dengiančias apsaugos priemones (veido kaukes, respiratorius ar kitas priemones), laikytųsi ne mažesnio kaip 2 metrų atstumo nuo kitų asmenų, vengtų tiesioginio fizinio kontakto su kitais asmenimis, laikytųsi asmens higienos reikalavimų, nesibūriuotų.

Pagal galimybes organizuoti darbą pamainomis, brigadomis, grupėmis, kurių darbuotojai nesikeičia ir nesimaišo.

Jei darbuotojai vežami į ar iš darbo, transporto priemonėse neturi būti asmenų iš skirtingų pamainų, brigadų, grupių. Privaloma užtikrinti būtinųjų neatidėliotinų įstatymų nustatytų funkcijų (darbų) atlikimą. Viešose vietose galima būti ne didesnėmis nei 2 asmenų grupėmis.

Likime sveiki!